Dzongkha jezik
Dzongkha (također poznat kao butanski) je sinotibetski jezik kojim govori više od pola miliona ljudi u Butanu, te je jedini službeni i nacionalni jezik države. Prema popisu stanovništva 2013, jezik je imao 171.080 autohtonih govornika, a ukupno 640.000 govornika. Za pisanje Dzongkhe se koristi tibetansko pismo. Riječ dzongkha znači "jezik dvora"; dzong znači "dvor", a kha je jezik.